Sava (alue)

Sava on hallintoalue Madagaskarin koillisosassa Intian valtameren rannalla. Se on yksi maan 24:stä alueesta. Vuoden 2018 väestönlaskennassa Savan alueen väkiluku oli 1 123 772 ja pinta-ala 23 793,7 neliökilometriä. Kaupunkilaisia heistä oli &&&&&&&&&&&&&018.060000018,6 prosenttia (208 590 as.). Vuonna 2023 väkiluvuksi ilmoitettiin &&&&&&&&01261049.&&&&001 261 049. Alue rajoittuu idässä Intian valtamereen. Etelässä naapurina on Ambatosoan, lännessä Sofian ja luoteessa Dianan alue. Aluekeskuksena toimii Sambavan merenrantakaupunki, josta on 1 194 kilometriä pääkaupunki Antananarivoon. Alue jakautuu neljään piirikuntaan: Sambava, Antalaha, Vohémar ja Andapa. Nämä jakautuvat edelleen yhteensä 79 kuntaan (communes), jotka voidaan jakaa 803 kunnanosaan (fokontany). Alue on saanut nimensä piirikuntien nimien ensimmäisistä kirjaimista. Savan alueella sijaitsevista suojelualueista tunnetuimpiin kuuluvat Unescon maailmanperintöluettelon kohteen Atsinananan sademetsät osana ovat Marojejyn kansallispuisto ja Masoalan kansallispuisto. Lähteet Monographie Région Sava (Monografia Savan alueesta) 2/2013. Centre de Recherches, d’Etudes et d’Appui à l’Analyse Economique à Madagascar (CREAM) via pseau.org. Viitattu 19.2.2026. (ranskaksi) Atlas du troisième recensement general de la population et de l’habitation de Madagascar 2018 (Atlas du RGPH-3 de Madagascar) (pdf) Institut National de la Statistique, instat.mg. Viitattu 19.2.2026. (ranskaksi) Résultats globaux du recensement general de la population et de l’habitation de Madagascar 2018 (RGPH-3), Tableaux statistiqies (pdf) 12/2020. Institut National de la Statistique, instat.mg. Viitattu 19.2.2026. (ranskaksi) Viitteet Aiheesta muualla Kuvia tai muita tiedostoja aiheesta Sava (alue) Wikimedia Commonsissa Savan alueen (Arkistoitu – Internet Archive) sivusto